 Muhire Erihangya-hangya Lyenyu Lyosi oku Yehova1 Petero 5:17 EyerighaMuhire erihangya-hangya lyenyu lyosi oku Nyamuhanga, kusangwa akabatheghaya.1 PET. 5:7.ESYONYIMBO: 60, 23Ekinywe kya Nyamuhanga kyanga thuhumulikania kithi okwa maghaniryo?Wanga thunga wuthi obuholho bwa Nyamuhanga?Ekithunga kyanga kuwathikya kithi erikehya amaghaniryo?1, 2. a Busana naki sithutholere thukasweka thwamabana amaghaniryo? Lebaya ekisasani ekiri okwitsuka. b Omo mwatsi ono thukendi kania okuki?THULI omwa buthuku bwebitsibu binene. Sitani ahithene kutsibu kandi akaghenda-ghenda ngendale eyikaruruma nerisosnda-sonda oyo yangalya. 1 Pet. 5:8; Erib. 12:17 Neryo kwesi sikiriswekaya, eribya ihakanayira nethu ngabaghombe ba Yehova ithwabya omwa maghaniryo. Nibya nabaghombe ba Yehova abakera, ngOmwami Dawudi, ibakanabya omwa mibere eyikabahira omwa bulighe. Esy. 13:2 Wibuke ngoku na Paulo anabya omwihangya-hangya busana nomubiiri weritheya ebithunga. 2 Kor. 11:28 Aliwe thwanga kolhaki thwamayowa ithulithoherwe namaghaniryo mangyi?2 Thatha wethu welhubulha oyuthwanzire, oyuwanawathikaya abaghombe biwe abakera, yunemwendi thuwathikya eribana erihumulikana okwa maghaniryo okwa lhulengo lhulebe. E Biblia yikathubwira yithi: Muhire erihangya-hangya lyenyu lyosi oku Nyamuhanga, kusangwa akabatheghaya. 1 Pet. 5:7 Aliwe ekyo wanga kikolha wuthi? Muleke thulebaye nzira ini ngoku wanga ghumira amaghaniryoomwilhabira omwisaba erikalhua okwa muthima, omwisoma Ekinywe kya Nyamuhanga nerikighaniryako, erisaba omulimu abuyirire wa Yehova, neribwira munywani wawu oyowukayisigha okwiyowa lyawu. Thukakania okwa syonzira ini esi, ambi iwabya iwunemulebya nga ni yahi eyikendi kuwathikya.GHUSIRA YEHOVA YAMAGHANIRYO WAWU3. Yehova wanga mughusira wuthi amalighe wawu?3 Ekindu kyerimbere ekyerikolha, lyerihikira Yehova omwisaba erikalhua okwa muthima. Omughulhu wamabana ebikalyambaya, kutse erikulethera amaghaniryo, bwira Thatha wawu welhubulha yebyosi. Omwimbi wesyonyimbo mwasaba Yehova athi: Iwe Nyamuhanga, wuhulikirire erisaba lyaghe. Neryo omwa lhwimbo ilhwanolho, mwabugha athi: Ughusire Omwami mukulhu yamalighe wawu. Esy. 55:1, 22 Wukendibya wabirikolha ekyosi-kyosi ekya wangathoka erirwanisya ekitsibu, erisaba erikalhua okwa muthima irikendi kuwathikya erihwa mwobuba. Aliwe erisaba lyanga kuwathikya lithi omughulhu wukahandabuka nerikwa engitsi?Esy. 94:18, 19.4. Omughulhu thuli omwa maghaniryo, busana naki ni kikulhu kutsibu erisaba?4 Soma Abanya Filipi 4:6, 7. Yehova akahulikirira emisabe yethu eyikalhua okwa muthima nerimuhathikana. Athi? Omwithuhererya erihumulikana omwa muthima, erikaleka ithwayowa buholho omwa malengekania. Abangyi babiriyilhangirira eki kikababyako. Omundu oyunalhue awithe ebikamulyambaya, iniali omwa maghaniryo, Nyamuhanga akamuwathikaya, iniayowa iniamathunga obuholho nobuthekane omwa muthima, nibya ikyaswekya nabandi. Nawu ekyo ikyangana kubyako. Neryo kwesi, obuholho bwa Nyamuhanga bwangana fundikirya emilyambo yosi-yosi eya wangabana. Ambi iwayikethera eriyilhagha erya Yehova akabugha omwa lhwanzo lino, athi: Siwusamalire handi nerisweka, kusangwa indi Nyamuhanga wawu. Ngendi kuha amaaka, kwenene ngendi kuwathikya.Isa. 41:10.OBUHOLHO BWOMUTHIMA ERILHUA OMWA KINYWE KYA NYAMUHANGA5. Ekinywe kya Nyamuhanga kyanga thulethera kithi obuholho omwa muthima?5 Enzira yakabiri ngoku thwanga bana obuholho omwa muthima lyerisoma e Biblia nerighanirya okwa kya thwamasoma. Busana naki eki ni kikulhu? Omwa Biblia mune obusondoli obwanga thuwathikya eriyihighulha okwa maghaniryo, erikehyagho kutse erighunzaghoho. Isiwabirirawa ngoku Ekinywe kya Nyamuhanga kikawathikaya nerihumulikania kundi kiri mwebinywe byamenge ebyOmuhangiki iyuwene-wene. Wukendibya wunemughanirya okwa malengekania wa Nyamuhangambulha nithungyi kutse ni kironerilengekania nga wanga ghendera wuthi okwa busondoli bwe Biblia, wukendi bana iwabirighuma. Yehova mwalinganisya erisoma Ekinywe kiwe ngeribya namaaka nerithendi hahukya omuthima.Yos. 1:7-9.6. Ebinywe bya Yesu byangana kuwathikya bithi?6 Omwa Biblia, thukabana mwebinywe ebikahumulikanaya ebya Yesu iyuwene-wene abugha. Ebinywe biwe nerikangirirya liwe ibikahumulikanaya abababya bakamuhulikirira. Abangyi mubamwanza kundi iniakahumulikanaya ababya namalighe omwa muthima, erighumya abahwere amani, nerihumulikania ababbunikire omuthima. Soma Matayo 11:28-30. Mwakangania kwatsomene obunyakirimu bwabandi, eriyowa lyabu, neribatsomana kinyamubiri. Mk. 6:30-32 Yesu syali athaleka erithuwathikya. Angana kuwathikya ngoku anabya akawathikya abakwenda ababya haghuma nayu. Yesu erikuwathikya sikiriyithaghisaya eribya aho ali. Na lino, omwa kitsumbi kiwe ngOmwami elhubulha, anathutsomene. Neryo kwesi, wamabana erihangya-hangya lyosi-lyosi, iniakendi kuhumulikania nerikuwathikya okwa buthuku obutholere. Omwa kwenene, ebinywe bya Yesu byangana kuwathikya erighumira ebitsibu, ibyakuha amaha nobuthubaha.Heb. 2:17, 18; 4:16.EMIBERE EYIKALHUA OKWA MULIMU WA NYAMUHANGA7. Wangaghasirwa wuthi Nyamuhanga amakuha omulimu abuyirire, wukamusabagho?7 Yesu mwabugha athi Thatha wethu welhubulha syanga lemwa eriha omulimu abuyirire oko bakamusabagho. Lk. 11:10-13 Eki kikathuhikaya okwa nzira eyakasathuengulhu, eyanga thuwathikya erirwanisya amaghaniryonayo iyemibere eyikalhua okwa mulimu. Emibere eyuwene eyi, eyikalhua okwa mulimu wa Nyamuhanga yikakanganaya emibere ya Nyamuhanga iyuwene-wene. Soma Abanya Galatia 5:22, 23; Kol. 3:10 Wukendibya wunemukulha-kulhania emibere eyo, engolangana yawu nabandi yikendyuwana. Neryo erighunzerera, ebyanga kulethere amaghaniryo busana nabandi ibyabulha. Okwa lyawu, thalengekania hake emibere eyikalhua okwa mulimu nga yanga kughasira yithi.8-12. Emibere eyikalhua oko mulimu yanga kuwathikya yithi erirwanisya kutse eriyihighulha okwa byanga kulethera amaghaniryo?8 Olhwanzo, obutseme, obuholho. Wamalengaho erikolangana nabandi omwisikya, iwukendi yisanga ikyabirikwolhobera erirwanisya erihangya-hangya lyawu. Ekyo kyanga thokekana kithi? Iwukendibya wunemukangania balikyethu bolhwanzo neribatsomana, neribasikya, iwukendi yitheya okwa byanga kulethera amaghaniryo wukakolangana nabu.Abar. 12:10.9 Eriyibombeka erighumisirizya, obwenge olhukeri, obubuya. Wukabya iwamaletha obuholho omwa ngolangana yawu nabandi wamaghendera okwihabulha lino: Mwanzane, mubye nemithima eyihehere, mubuyirane. Efe. 4:32 Erikolha ekyo likaleka iwakakirya ebyanga letha amaghaniryo byamabya. Kandi iwukendi thoka erighumira ndeke ebikabya busana nobuthahikana bwabandi.10 Erikirirya. Munabwire erihangya-hangya lyethu, lihambire kutsibu okwa sente nebindu byomubiri. Emi. 18:11 Aliwe, erikirirya erighumire neriyikethera Yehova lyangana kuwathikya erighumira amaghaniryo ayo kutse nibya nerighunza woho. Ekyo kyanga thokekana kithi? Iwangana yibalya okwa maghaniryo mangyi omwighendera okwihabulha lyomukwenda Paulo akabugha athi mutsemere ebyo muwithe. Kandi mwongerako athi: Kusangwa Nyamuhanga abiribugha athi: Singendi syakuleka na kera, kandi singendi syakusighania nahake. Kikaleka ithwabugha butsira eryubaha thuthi, Omwami Mukulhu ni muwathikya waghe; Singendi syubaha! Ko abandu banganyikolhaki kwehi?Ebr. 13:5, 6.11 Omuthima mwolho, neriyitheya. Nawu thalengekania ku kyangabya kibuya wamakangania emibere eyi. Ikikendi kuwathikya eriyihighulha okwikolha ebyanga kulethera amaghaniryo, kandi iwukendi ghasirwa omwiyihighulha okwa mibere yeriaghalirwa, olhukanda, ebitsumi nerithuhulya.Efe. 4:31.12 Ni kwenene, ikikendi kuyithaghisya eribya nomubere weriyikehya erithoka eriyihira omo byalha bya Nyamuhanga byobuthoki nerimughusira erihangya-hangya lyawu lyosi. 1 Pet. 5:6, 7 Aliwe wukendibya wunemubya nomubere weriyikehya, wukabya iwamakolha ekikendi leka Yehova iniakwanza nerikuwathikya. Mika 6:8 Eriminya neriligha ngoku amaaka wawu anawithe ahakasubulira, ikyangana leka amaghaniryo iniathakukinda, kundi wuyikethere Yehova.SIMUYILHUHAYE NAMAGHANIRYO13. Yesu amanyisayaki akabugha athi: Simuyilhuhaye namaghaniryo?13 Omu Matayo 6:34 soma, muli erihabulha lya Yesu eryasibwe kutsibu lino: Simuyilhuhaye namaghaniryo. Aliwe kyanganabya nga kikalire erighendera okwihabulha eryo. Yesu amanyisayaki akabugha athi: Simuyilhuhaye namaghaniryo? Kilhangirikire ngoku syangabya iniamanyisaya athi omughombe wa Nyamuhanga syanga thunga amaghaniryo; ekyo thwabiri kilhangira ndeke omwa binywe bya Dawudi na Paulo. Aliwe Yesu abya akanza erikangania abigha biwe ngoku eriyilhuhya omwa maghaniryo mangyi sikiwithe ekya kikawathikaya. Obuli kiro kiwithe bitsibu byakyo, neryo Abakristayo sibatholere bakayilhuhya omwa maghaniryo webyabirilhaba kutse ebyo bakalengekanaya bathi bikendisyabya eryongeragho okwa wekiro ekyo. Erighendera okwa busondoli bwa Yesu lyanga kuwathikya lithi erihumulikana okwa maghaniryo?Ebighuma Okwa bya Wangakolha Erikehya AmaghaniryoLhangira wuthi ebyomughaso bya wukahira embere omwa ngebe.ABANYA FILIPI 1:10, 11Minya ngoku nebya wuthanzire byanganabya.OMUGAMBULI 7:16Thunga obuthuku obuli kiro obwerithabya iwune iwuwene.Samalira ebihangikwa bya Yehova nerighanirya kubyo.ESYONYIMBO 104:24, 25Lengaho eribya iwunatsemire.EMISYO 17:22Ibya nendegheka yerikolha ebisasaizi.Lhangira wuthi wukaghotsera ndeke.OMUGAMBULI 4:614. Wanga rwanisya wuthi amaghaniryo okwa bya wakolha kera?14 Awandi maghaniryo akanalethawa busana neriyowa erya mundu awithe okwa byasobaya kera. Iniangana yowa iniakine kwolhubanza busana nebyakolha kera, nomuhangabya ihamabirilhaba myaka mingyi. Omwami Dawudi mwanayowa erihalya liwe iryabirimulithohera ngomuheke alithohire. Mwabugha athi: Omuthima waghe ali nobulighe, kandi ngasimba busana nobulighe. Esy. 38:3, 4, 8, 18 Omwa mibere eyo, ni kyahi ekyamenge ekya Dawudi abya atholere iniakolha? Mwakolhaki? Mwathwamu eriyikethera ngoku Yehova akendi mughanyira. Omwiyikethera linene mwabugha athi: Obutseme buli nomundu oyukabuyirawa amalholho wiwe.Soma Esyonyimbo 32:1-3, 5.15. a Busana naki siwutholere wukayihira omwa maghaniryo webya munabwire? b Wanga kolhaki erikehya amaghaniryo? Lebaya akasanduko Ebighuma Okwa bya Wangakolha Erikehya Amaghaniryo.15 Nokwa bundi buthuku, ithwanganabya omwa maghaniryo busana nebya munabwire. Ngekyerileberyako, Dawudi abere akahandika ebiri omwa Esyonyimbo 55, abya omwa buba bunene. Esy. 55:2-5 Nomubyanabya bithya, mwathalighira amaghaniryo akamulemesya eriyikethera Yehova. Dawudi mwathwamu erisaba kutsibu busana nebitsibu biwe, aliwe abya inianasi omughaso owali omwiyira ekya wukakolha erirwanisya enzuko yamaghaniryo. 2 Sam. 15:30-34 Ambi ithwighira oku Dawudi. Omwakanya kerilighira amaghaniryo erikubundamirya, iwe kolha ekya wanga thoka, neryo ebindi birekere Yehova.16. Ekya lina lya Nyamuhanga likamanyisaya kyanga ghumya kithi erikirirya lyawu?16 Omukristayo akanayihira omwa maghaniryo awatheyo nibya, omughulhu akayihira omwa buba busana nebitsibu ebyakalengekanaya athi bikendisyasa. Aliwe, siwutholere wukayihira omwa maghaniryo, kutse eribya mwobuba busana nebya wuthasi nga binemwendisyabya nibya. Busana naki? Kusangwa buthuku bunene, ebindi bikanaghana eribya bibi kutsibu ngoku thwabya thukalengekania. Kandi ibbwa nibya, sihali ekyangalema Nyamuhanga oyukabugha athi iwamughusira amaghaniryo wawu. Nerina liwe lisa-lisa likamanyisaya Akaleka Ikyabya. Eri. 3:14, NW Ekya lina lya Nyamuhanga likamanyisaya kikaleka ithwayikethera ngoku Nyamuhanga anawithe obuthoki bwosi bweriberererya ebighendererwa biwe busana nabandu biwe. Thutholere ithwayikethera ngoku Nyamuhanga angana hemba neriwathikya abaghombe biwe bathaleghulha erirwanisya amaghaniryo okwa byabya kera, ebya munabwire, nebyobuthuku bwembere.ERIBWIRA OWUNDI EKIKULI OMWA MUTHIMA17, 18. Eribwira abandi bebiri omwa muthima lyanga kuwathikya lithi erirwanisya amaghaniryo?17 Enzira eya kani eyanga kuwathikya erirwanisya amaghaniryo lyerikanirya omunywani oyo wuyikethere okwiyowa lyawu. Oyo muli nayu omwa butheke, omunywani kundu, kutse omusyakulhu wekithunga ibangana kuwathikya eribya namalengekania awuwene okwa maghaniryo wawu. Erilithoha lyomuthima womundu likamukondomaya, nikwa ekinywe kibuya kikatsemesayagho. Emi. 12:25 Eribwira owundi yebyosi ebiri omwa muthima, ikyangana wathikya omwighumira ebikakulyambaya. E Biblia yikathubwira yithi: Ahathe amahano, eriyisunza likakwa obulighe; nikwa omwa bungyi bwabahani akahanganibawa.Emi. 15:22.18 Kandi Yehova akawathikaya Abakristayo erirwanisya amaghaniryo erilhabira omwa mihindano yethu yobuli yenga. Okwa mihindano thukasangira haghuma na balikyethu abathutsomene kandi abanzire erithughumya. Ebr. 10:24, 25 Erisikania emithima ngeri irikendi kuhimba bunyakirimu neryo ikyakuwathikya erirwanisya amaghaniryo wosi-wosi.Abar. 1:12.OBUWATHIKYA OBULENGIRE LYERIBYA BUGHUMA NA NYAMUHANGA19. Busana naki obughuma bwawu na Nyamuhanga bwangana kuha amaaka?19 Thalengekania okwa kyerileberyako kyomusyakulhu wekithunga e Kanada oyuwaminya omughaso werighusira Yehova yamaghaniryo. Awithe omubiiri owakamulhuhaya kutsibu omwa bwongo, owobuhalimu bwesukuru, kandi inianawithe nobulhwere bweribya namaghaniryo. Mughalha wethu oyu abirighumira eki kyathi? Akasoborera athi, Ekikulhu okwa byosi, ngalhangira erikolha kutsibu erighumya obughuma bwaghe na Yehova ikikamba amaaka werighumira amaghaniryo. Obuwathikya bwabanywani nabalikyethu ni bwomughaso omwa mughulhu wamaghaniryo. Mukali waghe sindi mubisa kindu na kighuma okwiyowa lyaghe. Abandi basyakulhu bekithunga nomulebererya womuthimbo mubangwathikya kutsibu eribya namalengekania awuwene okwa maghaniryo waghe. Munaghenda nokwa mubatsi, namakolha nesyombinduka omwa mibere ngakoleseraya mwobuthuku bwaghe, nerihira hobuthuku bwerilhuhuka nerikolha ebisasaizi. Lyolho-lyolho, munatsuka eriyowa ndeke. Omughulhu hali ebya ngabya nga sinanga kakirya, ngabirekera Yehova.20. a Thwanga ghusira thuthi Nyamuhanga yamaghaniryo wethu? b Thukendi syakania okuki omo mwatsi owakakwamako?20 Omwa bikuhi, thwamabirilhangira omughaso werighusira Nyamuhanga yamaghaniryo wethu omwimusaba erilhua okwa muthima, nerisoma Ekinywe kiwe nerikighaniryako. Muthukalhangira nomughaso weribya nemibere eyikalhua okwa mulimu wiwe, eribwira omunywani yeriyowa lyethu, nerihimbwa eryathukabana omwibya haghuma na balikyethu. Omwatsi owakakwamako akendikania ngoku Yehova akathasya thughumaya omwithuha amaha werisyathuhemba.Ebr. 11:6. 